text: [{"text_idx": "#000006", "text": "Ogeeyyonni Fayyaa akka jedhanitti, sirna fayyaa dadhabaa, hanqinaa ogeeyyoota fayyaa fi meeshaalee waldhaansaa biyyoota Afrikaa keessa jiruun wal qabatee, weerarri Vayirasichaa Ardiilee biroo caalaa Afrikaa hubuu mala jechuun akeekkachiisan. Dhaabbanni fayyaa Addunyaatis, biyyoonni Ardii Afrikaa tamsa\u2019ina Vayirasichaa too\u2019achuuf tarkaanfii hatattamaa yoo kan hin fudhanne tahe, torbaan muraasa booda Vayirasichi to\u2019annaan ala bahuu mala jedhe."}, {"text_idx": "#000007", "text": "Keessumattuu namoota Vayirasichaan qabaman adda baasuuf qorannoon godhamu saffisaa fi hedduminaan yoo kan hin raawwatamne tahe, Vayirasichi yeroo gabaabaa keessatti lammiilee Afrikaa heddu balaa irra kan buusu tahuu ibsame."}]